# Anna Lacková-Zora

### Z Wikipédie

Anna Lacková-Zora
slovenská poetka, prozaička a dramatička
Narodenie | 7. august 1899 Mošovce, Slovensko
Úmrtie | 8. september 1988 Myjava, Slovensko
Pozri aj Biografický portál

Anna Lacková-Zora (vl. menom Anna Lacková, rodená Anna Domková, pseudonymy Anna Lacková-Zora, Anna Zora Lacková, Teta Zora, Zora, Zora Lacková) (* 7. august 1899, Mošovce – † 8. september 1988, Myjava) bola slovenská poetka, prozaička a dramatička, autorka literatúry pre deti a mládež.

## [úprava] Životopis

Narodila sa v obchodníckej rodine a vzdelanie získavala v Mošovciach, Martine a v Písku. V roku 1917 pracovala ako banková úradníčka vo Veľkých Levároch a v roku 1918 na Myjave. V roku 1919 sa vydala za evanjelického farára P. Lacku, s ktorým žila na Myjave, a venovala sa výhradne literárnej činnosti. Od roku 1954 žila v Modre.

## [úprava] Tvorba

Dom na Krčméryho ulici v Mošovciach, kde Anna Lacková vyrastala.

Literárnou činnosťou sa začala zaoberať už počas 1. svetovej vojny. Po prvej básnickej zbierke (Jarné spevy) sa venovala novelistickej a románovej tvorbe so ženskou tematikou (Myšacia bundička, Pútnice idú žitím). Využíva tu motívy lásky, ľúbostného trojuholníka, dobové chápanie ženskej emancipácie, ale vo svojich dielach tiež popisuje rozpory medzi dušou a telom, citmi a sexualitou, odkazuje často na mysticizmus, špiritizmus, teozofiu, Sigmunda Freuda, pričom jej hľadanie zmyslu života sa pre jej hrdinky často končí martýrskou identifikáciou s obetou Krista. V historických prózach (Anička Jurkovičová, Z čírej lásky) zachytila štúrovské hnutie v slovenskom aj medzislovanskom kontexte.

## [úprava] Dielo

### [úprava] Poézia

- 1921 - Jarné spevy, zbierka básní

### [úprava] Próza

- 1924 - Za cieľom života, novela
- 1925 - Obrázky zo starých časov, novela
- 1928 - Zahodené diamanty, román
- 1938 - Myšacia bundička. Povesť z našich časov, román
- 1942 - Pútnice idú žitím, zbierka piatich noviel
- 1948 - Anička Jurkovičová, román (pre televíziu ho spracoval jej syn, slovenský režisér Ján Lacko)
- 1958 - Z čírej lásky, román, voľné pokračovanie románu Anička Jurkovičová

### [úprava] Tvorba pre deti a mládež

- 1925 - Konvalinky, kytka rozprávok a básničiek, zbierka básní a rozprávok
- 1932 - Sviatok slovenských detí, básne k rôznym sviatkom
- 1932 - Čertík, veselohra

Zdroj: "http://sk.wikipedia.org../../../a/n/n/Anna_Lackov%C3%A1-Zora_7166.html"

Kategórie: Narodenia v 1899 | Úmrtia v 1988 | Slovenskí spisovatelia | Ženy v slovenskej literatúre | Slovenskí prozaici | Slovenskí dramatici | Mošovce

##### Views

- Článok
- Diskusia
- Aktuálna verzia

##### Hľadaj

##### Iné jazyky

- English